На основу члана 35. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21 ), члана 37. став 1. тачка 28) Статута Града Ниша ("Службени лист Града Ниша", број 88/08, 143/16 и 18/19) и члана 10. став 2. Одлуке о оснивању Галерије савремене ликовне уметности Ниш ("Службени лист Града Ниша", број 80/13 - пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Предлог Одлуке о расписивању и спровођењу јавног конкурса за избор кандидата за директора Галерије савремене ликовне уметности Ниш, број 109, који је утврдио Управни одбор ове установе, на седници одржаној 21.03.2022. године.

 II Решење доставити Галерији савремене ликовне уметности Ниш и Градској управи за друштвене делатности.

Број:

У Нишу,

**СКУПШТИНА ГРАДА НИША**

Председник

 др Бобан Џунић

***О б р а з л о ж е њ е***

 Чланом 35. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21 ) прописано је да јавни конкурс, на основу ког се именује директор установе, расписује и спроводи Управни одбор Установе, уз претходну сагласност оснивача.

 Члан 10. став 2. Одлуке о оснивању Галерије савремене ликовне уметности Ниш ("Службени лист Града Ниша", број 80/13 - пречишћен текст, 115/16, 99/20 и 85/21) усаглашен је са наведеном законском одредбом и прописује да јавни конкурс расписује и спроводи Управни одбор Установе, уз претходну сагласност Скупштине Града.

 Решењем Скупштине Града Ниша број 06-766/2018-52-2-02 од 04.07.2018. године, Емилија Ћоћић Билић је именована за директора Галерије савремене ликовне уметности Ниш.

 С обзиром на то да актуелном директору Галерије савремене ликовне уметности Ниш истиче мандат, управни одбор Галерије савремене ликовне уметности Ниш је на седници одржаној 21.03.2022. године, поступајући у складу са законом и актом о оснивању Установе, утврдио Предлог Одлуке о расписивању и спровођењу јавног конкурса за избор кандидата за директора Галерије савремене ликовне уметности Ниш, број 109, и доставио га Градској управи за друштвене делатности, ради добијања претходне сагласности Скупштине Града Ниша. Саставни део Предлога Одлуке је и текст јавног конкурса за избор кандидата за директора Установе.

 За реализацију предложеног акта није потребно обезбеђивање и коришћење додатних финансијских средстава из буџета Града.

 Имајући у виду да је Предлог Одлуке о расписивању и спровођењу јавног конкурса за избор кандидата за директора Галерије савремене ликовне уметности Ниш сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миљан Ћирковић